**OBEC BECKOV**

**IČO 00311413, DIČ 2021091336**

# Všeobecne záväzné nariadenie

# Obce Beckov

**č. 1/2020**

**o miestnom poplatku za komunálne odpady a drobné stavebné odpady**

Obec Beckov, Obecné zastupiteľstvo v Beckove v zmysle § 4 ods. 3 písm. c), § 6 a § 11 ods. 4 písm. d), e) a g) zákona SNR č. 369/1990 Zb. o obecnom zriadení v znení neskorších predpisov a v zmysle § 82 a § 83 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, vydáva pre územie obce Beckov s účinnosťou od 01.januára 2021 toto

**všeobecne záväzné nariadenie č. 1/2020**

**o  miestnom poplatku za komunálne odpady a drobné stavebné odpady.**

**Článok 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov. Poplatok za komunálny odpad a drobné stavebné odpady sa určuje, vyrubuje a platí v zmysle platných právnych predpisov.

**Článok 2**

**Základné ustanovenie**

Obec Beckov týmto VZN ukladá s účinnosťou od 1.1.2021 miestny poplatok za komunálne odpady (ďalej len poplatok) a za biologicky rozložiteľný kuchynský odpad (ďalej BRKO), okrem biologicky rozložiteľného komunálneho odpadu zo záhrad a parkov od poplatníkov podľa 77 odseku 2 písm. b) a c) zákona č. 582/2004 Z. z., elektroodpadov a odpadov z obalov, ktoré vznikajú na území obce.

**Článok 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti poplatku podľa splnomocňovacieho ustanovenia § 83 zákona č. 582/2004 Z. z.
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu
4. určenie spôsobu vyrubenia a platenia poplatku
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**Článok 4**

**Poplatník poplatku za komunálne odpady a drobné stavebné odpady,**

**ohlasovacia povinnosť poplatníka**

1. Poplatok za komunálne odpady a drobné stavebné odpady platí poplatník, ktorým je:

a) **fyzická osoba,** ktorá má v obci:

* trvalý pobyt alebo
* prechodný pobyt alebo
* ktorá je na území obce oprávnená užívať alebo užíva nehnuteľnosť uvedenú v §77 ods. 2 písm. a) na iný účel ako na podnikanie (rekreačné domy a chalupy...),

b) **právnická osoba,** ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) **podnikateľ,** ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

1. Ak viacero poplatníkov žije v spoločnej domácnosti, plnenie povinnosti poplatníka môže za ostatných členov domácnosti na seba prevziať jeden z nich.
2. Osoba, ktorá za iného plní povinnosti poplatníka je povinná oznámiť správcovi dane skutočnosti vyplývajúce z § 77 ods. 7 zákona č. 582/2004 Z. z. v rámci ohlasovacej povinnosti a každú zmenu uvedených skutočností.
3. Zmena osoby, ktorá plní povinnosti poplatníka za ostatných členov spoločnej domácnosti je spojená s novou oznamovacou povinnosťou. Túto zmenu správca dane zohľadní v nasledujúcom zdaňovacom období s výnimkou úmrtia osoby.

**Článok 5**

**Systém zberu komunálneho odpadu v obci**

Obec Beckov zavádza intervalovo množstvový systém zberu komunálneho odpadu:

1. pre fyzické osoby definované v čl. 4 ods. 1 písm. a) intervalový systém na osobu a deň,
2. pre právnické osoby a fyzické osoby – podnikateľov definované v čl. 4 ods. 1, písm. b) a c) intervalovo množstvový systém zberu podľa objemu nádoby a frekvencie vývozu.

**Článok 6**

**Sadzby poplatku**

1. Obec Beckov stanovuje pri intervalovo množstvom zbere sadzbu poplatku:
2. za liter odpadu pri zbere do nádob o objeme 110 l alebo 120 l 0,021 €
3. za liter odpadu pri zbere do nádob o objeme 1100 l 0,021 €

c) za kilogram drobného stavebného odpadu bez obsahu škodlivín 0,060 €

d) za kilogram nadmerného netriedeného komunálneho odpadu

 odovzdaného na prevádzke 0,060 €

e) za biologicky rozložiteľný kuchynský odpad (BRKO) 0,003 €

1. Obec Beckov stanovuje pri intervalovom zbere sadzbu poplatku 0,0686 € za osobu a kalendárny deň pre poplatníkov uvedených v článku 4, bod 1 písm. a) tohto VZN, ktorí majú na území obce trvalý alebo prechodný pobyt, t.z. **25 €** ročne/občan.

Interval vývozu komunálneho odpadu je 14 dní (ročne 26 vývozov).

1. Obec Beckov stanovuje pri intervalovom zbere sadzbu poplatku za BRKO 0,003 € za osobu a kalendárny deň pre poplatníkov uvedených v článku 4, bod 1 písm. a) tohto VZN, ktorí majú na území obce trvalý alebo prechodný pobyt a nevykonávajú kompostovanie BRO, t.z.: 1 € ročne/občan.

Interval vývozu špeciálnych nádob na BRKO je 1 krát týždenne. Na stanovištiach prebieha výmena kus za kus.

 Pre fyzickú osobu uvedenú v § 77, ods. 2, písm a) cit. zákona, ktorá je na území obce oprávnená užívať alebo užíva byt, nebytový priestor, pozemnú stavbu a jej časť na iný účel ako na podnikanie - rekreačné (trvalo neobývané) chalupy, rekreačné a záhradne chaty v zastavanom území obce a táto osoba nie je trvale ani prechodne prihlásená k pobytu v obci Beckov poplatok na kalendárny rok vo výške **16 €** .

V súlade s § 83 ods. 1) Obec stanovuje hodnotu koeficientu na 1,00.

Poplatok nezahŕňa náklady na zbernú nádobu na zmesový komunálny odpad a náklady na zabezpečenie zberných nádob na triedený zber zložiek komunálnych odpadov, pri ktorých sa uplatňuje rozšírená zodpovednosť.

**Článok 7**

**Postup obce pri vyrubení poplatku a splatnosť poplatku**

Obec Beckov v zmysle § 81 zákona č. 582/2004 Z. z. vyrubí poplatok rozhodnutím na celé zdaňovacie obdobie. Obec určuje platenie poplatku nasledovne :

1. fyzické osoby podľa článku 4, ods.1, písm. a) sú povinné poplatok, ak je vyrubený na celý kalendárny rok, uhradiť v dvoch rovnakých splátkach. Prvú splátku do 15 dní odo dňa nadobudnutia právoplatnosti rozhodnutia, druhú splátku do 30.6. bežného roka, pokiaľ v rozhodnutí nie je uvedené inak. Splátky poplatku je možné zaplatiť aj naraz v lehote prvej splátky.
2. Poplatníci uvedení v článku 4, písm. a) a b) sú povinní vyrubený poplatok uhradiť naraz do 15 dní odo dňa nadobudnutia právoplatnosti rozhodnutia.
3. Poplatok za drobné stavebné odpady bez obsahu škodlivín a nadmerný netriedený komunálny odpad zaplatí poplatník obci do 10 dní odo dňa odovzdania v zbernom dvore. Pri odovzdaní drobných stavebných odpadov a nadmerného netriedeného komunálneho odpadu na zbernom dvore si poplatník prevezme vyplnené tlačivo s jeho identifikačnými údajmi (meno, priezvisko, adresa trvalého alebo prechodného pobytu, dátum narodenia) a údajom o hmotnosti odovzdaných drobných stavebných odpadov, ktoré bude podkladom pre zaplatenie poplatku. Poplatok sa určí ako súčin sadzby poplatku ustanovenej v článku 6, ods.1, písm. c) a hmotnosti odovzdaných odpadov v zbernom dvore.

Ak vznikne poplatková povinnosť v priebehu zdaňovacieho obdobia, vyrubený poplatok je splatný naraz do 15 dní odo dňa nadobudnutia právoplatnosti rozhodnutia.

**Článok 8**

**Spôsob, forma a miesto na zaplatenie poplatku**

Poplatok je možné uhradiť:

1. bezhotovostným prevodom alebo
2. hotovostným vkladom na účet obce v peňažnom ústave alebo
3. hotovostnou platbou v pokladni Obecného úradu v Beckove
4. bezhotovostnou platbou platobnou kartou

**Článok 9**

**Vrátenie poplatku**

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:
3. poplatník nesmie byť dlžníkom obce,
4. zánik dôvodu spoplatnenia (zrušenie trvalého resp. prechodného pobytu)

**Článok 10**

**Postup obce na zmiernenie a odstránenie tvrdosti zákona**

1. Obec môže na základe žiadosti poplatníkov uvedených v čl. 4 na zmiernenie alebo odstránenie tvrdosti zákona vyrubený poplatok odpustiť pri splnení lehoty 90 dní nezdržiavania sa na území obce Beckov.
2. Podkladmi pre odpustenie alebo zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce a to:
3. potvrdenie nápravno-výchovného zariadenia o výkone väzby alebo trestu,
4. potvrdenie zamestnávateľa o zamestnaní mimo územia obce, potvrdenie o ubytovaní (potvrdenie alebo doklad o ubytovaní v zahraničí, pracovná zmluva).
5. potvrdenie o návšteve strednej alebo vysokej školy formou denného štúdia, potvrdenie o ubytovaní alebo nájomná zmluva
6. potvrdenie o zaplatení poplatku v mieste bydliska, ak sa jedná o poplatníka, ktorý má TP v Beckove ale celoročne býva v inej obci.
7. potvrdenie zariadenia poskytujúceho sociálne služby pobytovou formou,
8. rozhodnutie sociálnej komisie pri OZ Beckov o ťažkej životnej situácie poplatníka. ( ak má nad 62 rokov a býva sám v RD)
9. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad je možné nahradiť čestným vyhlásením poplatníka.

Žiadosti o odpustenie alebo zníženie poplatku spĺňajúce podmienky príslušných právnych ustanovení a tohto VZN individuálne posúdi a o výške zníženia, prípadne o odpustení poplatku rozhodne starosta obce.

1. ak si v zdaňovacom období poplatník neuplatní nárok najneskôr do 90 dní po skončení zdaňovacieho obdobia podaním písomnej žiadosti a v tejto lehote nepredloží príslušné doklady nárok na zníženie alebo odpustenie poplatku za toto obdobie zaniká.
2. Obec môže na základe žiadosti poplatníka za zmiernenie tvrdosti zákona vyrubený poplatok znížiť rozhodnutím.

**Článok 11**

**Záverečné ustanovenie**

Obecné zastupiteľstvo v Beckove sa uznieslo na vydaní tohto VZN na svojom zasadnutí dňa 11.12.2020 uznesením č 201/2020 – OZ.

VZN nadobúda platnosť dňom vyvesenia na úradnej tabuli.

VZN, ktorým sa mení a dopĺňa VZN č. 3/2012 o miestnom poplatku za komunálne odpady a drobné stavebné odpady nadobúda účinnosť dňom 01.01.2021.

Dňom účinnosti tohto VZN sa mení a dopĺňa VZN č. 3/2012 o miestnom poplatku za komunálne odpady a drobné stavebné odpady v znení VZN č. 1/2020 zo dňa 11.12.2020.

Obecné zastupiteľstvo splnomocňuje starostu obce Beckov na vyhlásenie úplného znenia VZN č. 1/2020 o miestnom poplatku za komunálne odpady a drobné stavebné odpady

V Beckove, 11.12.2020

 Daniel Hladký

 Starosta obce